चंडीगढ़ के सेक्टर-29 में दिल्ली लोहा भंडार नाम से लोहे और स्टील का व्यवसाय करने वाले हरि ओम गोयल की सेक्टर-12 में 477 नंबर कोठी है। बुधवार को उनका अकाउंटेंट बृज मोहन राणा सेक्टर 11 स्थित आईसीआईसीआई बैंक से चार लाख 40 हजार रुपये निकालकर करीब डेढ़ बजे उनकी कोठी पर पहुंचा। बाइक खड़ी कर वह अंदर जाने वाला था कि बदमाश उसे गोली मारकर उसका बैग छीनकर फरार हो गया। लोगों ने गोली की आवाज तो सुनी लेकिन किसने मारी यह किसी ने नहीं देखा। हालांकि साथ वाली कोठी में काम करने वाली एक नौकरानी ने बताया कि गोली की आवाज सुनने के बाद उसने एक कार को जाते हुए देखा था।